CELEX: 32016R0283
Language: fi
Date: 2016-02-24 00:00:00
Title: Komission täytäntöönpanoasetus (EU) 2016/283, annettu 24 päivänä helmikuuta 2016, tiettyjen tavaroiden luokittelusta yhdistettyyn nimikkeistöön

1.3.2016   
            
            
               FI
            
            
               Euroopan unionin virallinen lehti
            
            
               L 53/1
            
         KOMISSION TÄYTÄNTÖÖNPANOASETUS (EU) 2016/283,
   annettu 24 päivänä helmikuuta 2016,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tullikoodeksikomitea ei ole antanut lausuntoa puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 24 päivänä helmikuuta 2016.
      
         
            Komission puolesta,
         
         
            puheenjohtajan nimissä
         
         Stephen QUEST
         
            Verotuksen ja tulliliiton pääosaston pääjohtaja
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Pääosin muovista valmistettu suipon sylinterin mallinen esine (nk. ”LED-kimallelamppu”), korkeus noin 17 cm. Esine kaventuu yläosaa kohti alaosan ollessa leveämpi, ja sen keskiosa on läpinäkyvää muovia. Keskiosan sisällä on stilisoitu tytön hahmo, ja se on täytetty läpinäkyvällä nesteellä, jossa on kimaltelevia hiukkasia.
                  Kantaosassa on useita paristoilla toimivia valodiodeja (LED-valonlähteitä). Kun esinettä ravistetaan, sen keskiosa hohtaa pehmeästi eri väreissä. Valo hohtaa ravistelun jälkeen vain vähän aikaa, noin minuutin.
                  Ks. kuva. (1)
                  
               
               
                  3926 40 00
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 3926 ja 3926 40 00 nimiketekstien mukaan.
                  Luokittelu nimikkeen 9405 valaisimeksi ei tule kyseeseen, koska tavaraa ei ole ensisijaisesti suunniteltu valaisemaan esimerkiksi huonetta, eikä se myöskään ole erikoisvalaisin (ks. myös harmonoidun järjestelmän selitykset, nimike 9405, I kohdan 1 ja 3 alakohta).
                  Tavaran objektiivisten ominaisuuksien perusteella sitä ei ole tarkoitettu varsinaisesti ihmisten (lasten tai aikuisten) ajanvietteeksi (ks. myös harmonoidun järjestelmän selitykset, nimike 9503, D kohta). Sen vuoksi luokittelu nimikkeeseen 9503 leluksi ei tule kyseeseen.
                  Objektiivisten ominaisuuksiensa perusteella tavara on suunniteltu lähinnä koristetarkoituksiin. Valaistus ainoastaan lisää koristavaa vaikutusta.
                  Tavara on sen vuoksi luokiteltava CN-koodiin 3926 40 00 muuksi muovista valmistetuksi koriste-esineeksi.
               
            
         (1)  Kuva on ainoastaan ohjeellinen.